Diari Oficial de la Generalitat Valenciana


Sumari del DOGV 4291, del 12-07-2002 (2002/7680)

Exposició pública de l'alternativa tècnica de programa d'actuació integrada presentada per Ciudad y Desarrollo, SL, per al desplegament de la unitat d'execució denominada Eduardo Dato de València.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4291

Data del DOGV
:   12-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7680


Organisme emissor
:   Ajuntament de València

Tipus de document
:   Anunci

Exposició pública de l'alternativa tècnica de programa d'actuació integrada presentada per Ciudad y Desarrollo, SL, per al desplegament de la unitat d'execució denominada Eduardo Dato de València. [2002/X7680]
  
L'Alcaldia mitjançant Resolució nº U-3974, de data 24 de juny de 2002, ha disposat el següent:
  
?Vista l'alternativa tècnica de programa d'actuació integrada presentada per la mercantil Ciudad y Desarrollo, SL, els informes emesos pels servicis de planejament, projectes d'infraestructura, gestió urbanística i llicències urbanístiques, de conformitat amb els articles 32, 45, 46 i concordants de la Llei Reguladora de l'Activitat Urbanística, i la delegació conferida per la Resolució nº 2242, de 7 de juliol de 1999, resolc:
  
I. Sotmetre a informació pública pel termini de vint dies hàbils, mitjançant anuncis en un diari d'informació general editat a la Comunitat Valenciana i posteriorment o simultània en el Diari Oficial de la Generalitat Valenciana, i prèvia remissió dels avisos prescrits en l'article 46.3 de la LRAU, l'alternativa tècnica de programa d'actuació integrada presentada per Ciudad y Desarrollo, SL, per al desplegament de la unitat d'execució denominada Eduardo Dato, l'àmbit de la qual es delimita pel carrer d'Eduardo Dato, per l'avinguda Reial de Madrid i pel límit del sòl urbà. L'alternativa tècnica comprèn memòria, homologació sectorial declarativa, pla de reforma interior i projecte d'urbanització.
  
En el termini esmentat, comptador a partir de la publicació de l'anunci d'exposició pública en el DOGV, podran presentar-se en el Servici Municipal de Planejament (av. d'Aragó, 35), tant al·legacions com alternatives tècniques que vulguen competir amb l'exposada al públic, i el quedarà prorrogat pel termini de vint dies addicionals si en els deu primers d'informació pública cap persona, tot prestant-ne caució per import de 3005 euros, es comprometera de presentar una alternativa tècnica substancialment distinta a la inicial.
  
En els cinc dies següents al venciment del termini d'informació pública, qualsevol persona podrà presentar a l'Oficina de Contractació de la Corporació (plaça de l'Ajuntament), proposicions juridicoeconòmiques en plica tancada a qualssevol de les alternatives tècniques presentades; l'acte d'obertura de les que s'hi presenten tindrà lloc el següent dia hàbil a l'acabament d'este termini, tret que siga dissabte, i en este cas es traslladarà al dia hàbil següent. Totes les actuacions podran ser objecte de consulta i al·legació pels interessats durant els deu dies següents a l'acte d'obertura de pliques; alhora, durant tot el procediment podran ser objecte de pública consulta al Servici de Planejament les al·legacions i alternatives tècniques que s'hi vagen presentant.
  
La present resolució tindrà l'efecte suspensiu de llicències prescrit en l'article 57 de la Llei Reguladora de l'Activitat Urbanística i en els articles 152 i 153 del Reglament de Planejament, per la qual cosa durant el període establit legalment seran inadmeses a tràmit en l'àmbit de la suspensió citat en el punt I, les sol·licituds de llicències de parcel·lació de terrenys, edificació, demolició i obertura, i qualsevol iniciativa de programa d'actuació que poguera presentar-se o sotmetre's a informació pública pel procediment simplificat regulat en l'article 48 de la LRAU.
  
Alhora, s'interromprà la tramitació dels expedients relatius a les sol·licituds de llicències o a les iniciatives de programes d'actuació que puguen tindre entrada en este ajuntament o en la corresponent Notaria en el període que transcórrega entre la data d'esta resolució i la seua publicació en el Diari Oficial de la Generalitat Valenciana.
  
II. Notificar la present resolució als distints servicis municipals?.